Lo territorio somalí ye componiu sobretot de planas, sasos y tierras elevadas. En o norte, manimenos, as montanyas Karkaar se sitúan a distancia variable d'o golfo d'Adén. L'orache ye calido mientres tot l'anyo con veranos inclements, fueras d'en os territorios de mayor altitut d'o norte d'o país. Tot y con localizar-se en l'equador terrestre a plevida en o país ye rariza, y a mayor parti de Somalia se troba en terreno arido u semiarido, adequau tant nomás pa o pastoreyo nomada que practica mas d'a metat d'a población. Nomás en unas arias de plevidas moderadas, en o nordueste y sudueste, an se troban os dos ríos importants d'o país, se practica una agricultura de bella importancia.